### Anexa 5 - Formulare pentru achiziția de servicii de consultanță

#### [Anexa 5.1 - Termeni de referință](#Anexe)

Proiectul privind Învățământul Secundar – ROSE

Schema de Granturi pentru Universități – SGCU-PV

Beneficiar: UNIVERSITATEA DIN CRAIOVA

Titlul subproiectului: **F.A.C.E. your future! – Trăiește viața de student!**

**Acord de grant 112/SGU/PV/II din data de** **25.04.2019.**

**Termeni de referință pentru** *servicii de consultanță însoţitori/supraveghetori/tutori elevi pe perioada scolii de vară*

**1. Context**

Proiectul privind Învățământul Secundar (Romania SecondaryEducation Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. ROSE/SGU/Runda II/ nr.112, semnat cu MEN-UMPFE, UNIVERSITATEA DIN CRAIOVA/FACUTATEA DE AUTOMATICĂ, ELECTRONICĂ ȘI CALCULATOARE a accesat în cadrul schemei de granturi pentru Universități un grant în valoare de **560.132,21**  Lei pentru implementarea subproiectului **F.A.C.E. your future! – Trăiește viața de student!**și intenționează să utilizeze o parte din fonduri pentru însoțirea, coordonarea și supravegherea elevilor pe perioada școlii de vară*.*

**2. Obiectiv**

Obiectivul acestor servicii de consultanță este asigurarea participării elevilor la a toate activitățile din cadrul proiectului și îndeplinirea rezultatelor așteptate ale proiectului.

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

* va comunica si consilia direct elevii din grupul țintă,
* va identifica și rezolva orice problema apărută în cazul elevilor,
* va asigura îndeplinirea de către elevi a sarcinilor și obiectivelor din cadrul proiectului,
* va păstra legătura cu coordonatorul activităților din partea beneficiarului .

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

* *liste de prezențe zilnice, transmise catre beneficiat la finalul fiecărei săptămâni*
* *Raport de activitate pentru Scoala de vara ce va fi predat la finalul școlii de vară*

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi pentru Universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții sunt următoarele:

*- Studii de licență/masterat / ;*

*- Minim 1 Curs de specializare în domeniul formării/ educației continue;*

*- Minim 3 ani de experienţă profesională în domeniul formării/educației/coaching-consiliere tineri*

*- Minim 1 participare la activitati extracurriculare cu elevii*

*-Experienţa profesională în proiecte educaționale dedícate grupurilor dezavantajate reprezintă un avantaj;*

*- Aparteneța la școla de proveniență a elevilor pe care însoțește/coordonează constituie un avantaj*

**6. Alți termeni relevanți**

**Perioadă de implementare/ Durata serviciilor.**

*Serviciile consultanților/tutorilot vor fi necesare în perioada 24*.08.2020-11.09.2020*, cu o durată a contractului de 32 ore/pers/an.*

**Locație.**

*Consultanții își vor desfășura activitatea on-line.*

**Raportare.**

*Consultanții școlari/însoțitorii/tutorii elevi vor raporta direct coordonatorului activităților din partea beneficiarului săptămânal cu privire la gradul de participare a elevilor la activitățile proiectului.*

**Facilități oferite de Beneficiar.**

*Consultanții școlari/însoțitorii/tutori elevi vor avea acces la toate activitățile proiectului, putând participa alături de elevi la orice activitate.*

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.

Nume: Ș.l.dr. ȘULEA-IORGULESCU CONSTANTIN

Funcție: Director proiect

Semnătură